open-index/open-wikipedia-markdown huggingface dataset:
The Cure (τραγούδι)

Το "**The Cure**" είναι τραγούδι της Αμερικανίδας τραγουδίστριας Lady Gaga. Έγραψε το τραγούδι με τους Paul Blair, Nick Monson, Lukas Nelson και Mark Nilan, ενώ η παραγωγή έγινε από την ίδια και τους Detroit City και Monson. Η Gaga δήλωσε πως το έγραψε για να μεταδόσει θετική ενέργεια σε μια εποχή που κυριαρχεί η θηριωδία. Στιχουργικά αναφέρεται στη θεραπευτική ιδιότητα της αγάπης, προσπαθώντας να θεραπεύσει κάποιο άγαπημένο της πρόσωπο.

Κυκλοφόρησε ως αυτόνομο σινγκλ στις 16 Απριλίου 2017, μετά τη συναυλία της στο Coachella Music Festival όπου ήταν πρώτο όνομα. Αργότερα, προστέθηκε και στη λίστα των τραγουδιών που θα ερμήνευε στην περιοδεία της Joanne World Tour που θα ξεκινούσε το καλοκαίρι.

## Ιστορικό και συγγραφή
Το "The Cure" γράφτηκε μετά το σόου της Lady Gaga στο ημίχρονο του πεντηκοστού πρώτου Super Bowl. Δούλεψε μαζί με τον μακροχρόνιο συνεργάτη της DJ White Shadow (γνωστό και ως Paul Blair) για τη δημιουργία του. Ο Blair θυμήθηκε ότι κάθισε μαζί της και αισθάνθηκε θετική ατμόσφαιρα, κάτι που τους οδήγησε στη συγγραφή του τραγουδιού, που ο ίδιος χαρακτήρισε "αισιόδοξο και κουλ". Η συντροφικότητά τους προήλθε από τα "τρομερά πράγματα που συμβαίνουν στον κόσμο αυτή τη στιγμή. Είναι όπως όταν είσαι δημιουργικός άνθρωπος και κάνεις ό,τι καλύτερο μπορείς  για να προσπαθήσεις να καταπολεμήσεις το κακό με δημιουργικά πράγματα, ακριβώς αυτό ήταν το είδος της ατμόσφαιρας". Η Gaga και η ομάδα της ήθελαν να κυκλοφορήσουν το σινγκλ μόλις ολοκληρώθηκε η παραγωγή.

## Κυκλοφορία
[μικρογραφία|left|Το ''[:en:Coachella_Valley_Music_and_Arts_Festival|Coachella Valley Music and Arts Festival*, στο οποίο η Gaga ερμήνευσε για πρώτη φορά το "The Cure".]]
Το Μάρτιο του 2017, ανακοινώθηκε ότι η Gaga θα αντικαθιστούσε τη [[Μπιγιόνσε]] ως πρώτο όνομα για το Coachella Festival 2017, λόγω εγκυμοσύνης της δεύτερης. Κατά την ερμηνεία της στο φεστιβάλ στις 16 Απριλίου, η Gaga είπε στο πλήθος: «Είμαι τόσο ενθουσιασμένη για το επόμενο μέρος του show, καθώς προσπαθούσα για τόσο καιρό να το κρατήσω μυστικό. Ήμουν στο στούντιο και τώρα θα ήθελα να ερμηνεύσω για πρώτη φορά ένα ολοκαίνουριο τραγούδι, το "The Cure"». Μετά τη λήξη του σόου, το τραγούδι κυκλοφόρησε στις πλατφόρμες iTunes, Spotify, Apple Music, Amazon, και Google Play. Στάλθηκε στους ραδιοφωνικούς σταθμούς της Αμερικής στις 25 Απριλίου.

Ένα βίντεο στίχων ανέβηκε στο κανάλι της στο YouTube την 1η Μαΐου 2017. Βασισμένο στο εξώφυλλο του "The Cure" δείχνει τη Gaga στο κεντρικό τετράγωνο να βρίσκεται σε έναν τυρκουάζ καναπέ, ενώ οι στίχοι στριφογυρίζουν γύρω της σε τετράγωνα και κυκλικά σχήματα. Το ιδιέταιρο στυλ των στίχων, αν και τους καθιστούσε δυσανάγνωστους λόγω της ταχύτητάς τους εγκωμιάστηκε τόσο από θαυμαστές, όσο και κριτικούς. Ο Joe Anderton από το περιοδικό *Digital Spy* το παρομοίασε με "ψυχεδελικό όνειρο" και ότι η φύση αυτή του βίντεο δημιούργησε μεγάλη ανταπόκριση στα μέσα κοινωνικής δικτύωσης.

== Λίστα τραγουδιών ==

* *'Ψηφιακή λήψη / streaming'''

# "The Cure" – 3:31

## Ιστορικό κυκλοφοριών

## Παραπομπές

Κατηγορία:Τραγούδια της Lady Gaga
Κατηγορία:Τραγούδια του 2017
Κατηγορία:Singles του 2017
Κατηγορία:Singles της Interscope Records
Ελιζαμπέτ Τιμπλ

Η **Ελιζαμπέτ Τιμπλ** ( ή Tible), γεννημένη στη Λυών ήταν η πρώτη γυναίκα που καταγεγραμμένα πέταξε με ελεύθερο αερόστατο θερμού αέρα. Στις 4 Ιουνίου 1784, οκτώ μήνες μετά την πρώτη επανδρωμένη πτήση αεροστάτου, η Τιμπλ πέταξε με τον κύριο Φλωράν (*Fleurant*) σε αερόστατο που είχε την ονομασία *La Gustave* προς τιμήν της επίσκεψης του βασιλιά Γουσταύου Γ΄ της Σουηδίας στη Λυών.

## Πτήσεις με αερόστατα
Ο Κύριος Φλωράν σκόπευε αρχικά να πετάξει με τον Κόμη Ζαν-Μπαπτίστ ντε Λωρενσίν, αλλά ο κόμης παρέδωσε τη θέση του στο *La Gustave* στην Ελιζαμπέτ Τιμπλ.

Όταν το αερόστατο απόγειώθηκε η Τιμπλ, ντυμένη όπως η θεά Μινέρβα των Ρωμαίων, και ο Φλωράν τραγούδησαν δύο ντουέτα της γνωστής όπερας της εποχής *[[La Belle Arsène]]* του Πιερ-Αλεξάντρ Μονσινί. Η πτήση διήρκεσε 45 λεπτά, καλύπτοντας απόσταση τεσσάρων χιλιομέτρων και έφτασε σε ύψος πλεύσης 1.500 μέτρων. Ανάμεσα στους θεατές βρισκόταν και ο βασιλιάς Γουσταύος Γ΄ της Σουηδίας, προς τιμήν του οποίου το αερόστατο έλαβε το όνομα του. Κατά την διάρκεια της ανώμαλης προσγείωσης η Τιμπλ γύρισε τον αστράγαλό της όταν το καλάθι ακούμπησε στο έδαφος. Πιστώνεται από τον Φλωράν την επιτυχία της πτήσης μιας και τροφοδοτούσε με ξύλα τη φωτιά κατά την διάρκεια της πτήσης αλλά και επειδή εξέθεσε την αξιοσημείωτη ανδρεία της.

## Προσωπική ζωή
Ελάχιστα είναι γνωστά για την Μαντάμ Τιμπλ, η οποία περιγράφεται ως εγκαταλελειμμένη σύζυγος (*épouse délaissée*) ενός εμπόρου από τη Λυών. Δεν υπάρχουν καταγραφές πως υπήρξε επαγγελματίας τραγουδίστρια όπερας.

## Κινηματογράφος
* Venus im Wolkenschiff (Αφροδίτη στο Συννεφόπλοιο) - Ταινία της WDR-TV του Α. Ρίκερ με την Ανούκ Πλανύ ως Ελιζαμπέτ Τιμπλ.

## Δείτε επίσης
*Ιστορία της αεροστατικής
*Σελεστίν Ανρί
*Σοφί Μπλανσάρ
*Χρονολόγιο της αεροπορίας τον 18ο αιώνα

## Σημειώσεις

## Παραπομπές


### Λοιπή βιβλιογραφία
* Jutta Rebmann: * Als Frau in die Luft ging. Die Geschichte der frühen Pilotinnen* (*Women went into the air. The history of the early pilots.*) Sieglitz. Precinct. ISBN 3-7987-0361-2

Κατηγορία:Γάλλοι αεροπόροι
Κατηγορία:Γυναίκες αεροπόροι
Σχα

Το **Σχα **(Һ һ. η πλάγια γραφή: *Һ һ*) είναι γράμμα του Κυριλλικού αλφάβητου. Η μορφή του προέρχεται από το λατινικό γράμμα H (H h *H h*), αλλά η κεφαλαία μορφή του είναι περισσότερο παρόμοια με ένα κυριλλικό Τσε με εμβολή (Ч) ή με το Τσχε χωρίς εμβολή (Ћ), επειδή το Κυριλλικό γράμμα Εν (Н н) έχει ήδη την ίδια μορφή με το λατινικό γράμμα H.

Το Σχα αντιπροσωπεύει τον ήχο , όπως στην προφορά του  στο "**h**at", και χρησιμοποιείται στα αλφάβητα των ακόλουθων γλωσσών: 

## Παραπομπές

## Πηγές
* http://unicode.org/charts/PDF/U0400.pdf

## Εξωτερικοί σύνδεσμοι
* Ορισμός του Unicode

Κατηγορία:Κυριλλικό αλφάβητο
Γραμβούσα (νησίδα Θάσου)

Η **Γραμβούσα** ή **Κραμπούσα** είναι νησίδα που βρίσκεται στην περιοχή του νησιού της Θάσου. Είναι απέναντι και σε πολύ μικρή απόσταση, από την περιοχή του παραδοσιακού οικισμού Ποταμιάς. Σύμφωνα με την παράδοση εκεί έζησε ο Όσιος Δανιήλ εν τω Θασίω (ή Όσιος Δανιήλ ο Θάσιος). Μάλιστα υπάρχουν ερείπια εκκλησίας που αποδίδονται στην μονή, που υπήρξε κτήτορας ο όσιος. Το 1991 σε προσπάθεια ανάδειξης του οσίου, με πρωτοβουλία του τότε εφημέριου Ποταμιάς, Ιερέως Σωτήριου Θ. Βασιλούδη, ανεγέρθηκε ναός αφιερωμένος στην μνήμη του οσίου. Στις 12 Σεπτεμβρίου υπάρχει μεγάλη πανήγυρης αφιερωμένη στην μνήμη του οσίου.

## Εικόνες

 Flickr - ronsaunders47 - LOOKING DOWN ON GOLDEN BEACH. THASSOS..jpg|Στο βάθος της εικόνας διακρίνεται η νησίδα Γραμβούσα
 A@a Thasos island greece4 - panoramio.jpg|Στο κέντρο προς αριστερά η νησίδα Γραμβούσα


## Παραπομπές


## Επιπλέον ανάγνωση
* 

## Εξωτερικοί σύνδεσμοι
* Επίσημη ιστοσελίδα δήμου Θάσου

Κατηγορία:Νησιά του βορειοανατολικού Αιγαίου
Κατηγορία:Θάσος
Χαυλιόδοντας (ταινία)

Ο ***Χαυλιόδοντας*** (αγγλικά: ***Tusk***) είναι μια αμερικανική ταινία κωμωδία τρόμου του 2014 σε σενάριο και σκηνοθεσία του Κέβιν Σμιθ, βασισμένη σε μια ιστορία από την SModcast podcast του. Στην ταινία πρωταγωνιστούν ο Μάικλ Παρκς, ο Τζάστιν Λονγκ, ο Χάλεϊ Τζόελ Όσμεντ, η Τζένεσις Ροντρίγκεζ και ο Τζόνι Ντεπ. Η ταινία είναι η πρώτη στην τριλογία True North του Σμιθ. 

Ο Χαυλιόδοντας έκανε την παγκόσμια πρεμιέρα του στο Διεθνές Φεστιβάλ Κινηματογράφου του Τορόντο, πριν από την κυκλοφορία του στις 19 Σεπτεμβρίου του 2014, από την Α24. Η ταινία ήταν πρώτη μεγάλη ευρεία κυκλοφορία του Σμιθ από το Cop Out, και είχε κακές επιδόσεις στο box office αφού είχε λάβει μικτές κριτικές.

## Παραπομπές


## Εξωτερικοί σύνδεσμοι
* 
* 
* 
* 
* 

Κατηγορία:Ταινίες του 2014
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές κωμικές ταινίες τρόμου
Κατηγορία:Ταινίες με τέρατα
Κατηγορία:Ταινίες γυρισμένες στη Βόρεια Καρολίνα
Κατηγορία:Ταινίες παραγωγής A24
Κατηγορία:Διαδικτυακά έργα
Κατηγορία:Ταινίες γυρισμένες στο Λος Άντζελες
Ταουματαφακατανγκιχανγκακοαουαουοταματεατουριπουκακαπικιμαουνγκαχορονουκουποκαϊφενουακιταναταχού

**Ταουματαφακατανγκιχανγκακοαουαουοταματεατουριπουκακαπικιμαουνγκαχορονουκουποκαϊφενουακιταναταχού** (Μαορί: Taumatawhakatangihangakoauauotamateaturipukakapikimaungahoronukupokaiwhenuakitanatahu ή Taumatawhakatangihangakoauauotamateapokaiwhenuakitanatahu) είναι η ονομασία στα Μαορί για ένα λόφο που βρίσκεται κοντά στο Πορανγκαχάου (Porangahau), νότια του Βαϊπουκουράου (Waipukurau) στο νότιο κόλπο του Χοκς (Hawke's Bay) στη Νέα Ζηλανδία. Το ύψος του λόφου είναι 305 μέτρα. Ο λόφος είναι αξιοσημείωτος στον κόσμο κυρίως για το ασυνήθιστα μεγάλο όνομά του, το οποίο συχνά αναφέρεται ως **Ταουμάτα** για συντομία. Έχει αποκτήσει αρκετή φήμη, μιας και είναι το μεγαλύτερο τοπωνύμιο που έχει βρεθεί σε οποιαδήποτε αγγλόφωνη χώρα, και το δεύτερο μεγαλύτερο τοπωνύμιο στον κόσμο, σύμφωνα με το Wises New Zealand Guide και το The New Zealand Herald.

Το όνομα του λόφου (με τους 85 χαρακτήρες) έχει επίσης περιληφθεί στον κατάλογο των Παγκόσμιων Ρεκόρ Γκίνες ως η μεγαλύτερη ονομασία τοποθεσίας. Άλλες εκδοχές της ονομασίας, συμπεριλαμβανομένων και μεγαλύτερων, χρησιμοποιούνται μερικές φορές παρομοίως.

## Παραπομπές


Κατηγορία:Βουνά της Νέας Ζηλανδίας
Πλανητέρο Αχαΐας

Το **Πλανητέρο** είναι χωριό της πρώην Επαρχίας Καλαβρύτων του Νομού Αχαΐας, στην Ελλάδα. Διοικητικά, αποτελεί έδρα της ομώνυμης Τοπικής Κοινότητας της Δημοτικής Ενότητας Κλειτορίας του «Καλλικρατικού» Δήμου Καλαβρύτων.

## Τοποθεσία - Λοιπά στοιχεία
[μικρογραφία|Άποψη από το τοπίο στις πηγές του [Αροάνιος ποταμός|Αροανίου ποταμού κοντά στο Πλανητέρο.]]
Το Πλανητέρο απέχει 7,5 χλμ. από την Κλειτορία, έδρα της Δημοτικής Ενότητας στην οποία ανήκει, καθώς και 24 χλμ. από τα Καλάβρυτα. Βρίσκεται σε υψόμετρο περίπου 690 μ., χτισμένο αμφιθεατρικά πάνω από το πανέμορφο πλατανόδασος των πηγών του Αροάνιου ποταμού και είναι γνωστό για τους πολλούς νερόμυλους και τα ιχθυοτροφεία που διαθέτει. Μέσα στο πλατανόδασος αυτό, που αποτελεί δημοφιλή τουριστικό προορισμό, λειτουργούν αρκετές ταβέρνες και εστιατόρια όπου μπορεί κανείς να απολαύσει την φημισμένη ποταμίσια πέστροφα της περιοχής. Στην απογραφή του 2011, το χωριό βρέθηκε να έχει 197 κατοίκους.

## Διοικητική ιστορία
Το Πλανητέρο από το 1835 μέχρι το 1912 ήταν οικισμός του Δήμου Κλειτορίας. Στη συνέχεια, με την κατάργηση των Δήμων, ορίστηκε έδρα της Κοινότητος Πλανητέρου. Το 1998 με την εφαρμογή της διοικητικής διαίρεσης του σχεδίου «Καποδίστριας», ο οικισμός εντάχθηκε στο Δήμο Λευκασίου ως έδρα του ομώνυμου Δημοτικού Διαμερίσματος. Το 2011 βάσει της διοικητικής μεταρρύθμισης «Καλλικράτης» εντάχθηκε στον διευρυμένο Δήμο Καλαβρύτων.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κοινότητας Πλανητέρου Αχαΐας, eetaa.gr. Ανακτήθηκε: 16/04/2017.
* Ε.Ε.Τ.Α.Α. - Διοικητικές μεταβολές Πλανητέρου Αχαΐας, eetaa.gr. Ανακτήθηκε: 16/04/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Λευκασίου
Κατηγορία:Δήμος Καλαβρύτων
Βραβείο Γυναικείου ρόλου Φεστιβάλ Καννών

Το **«Βραβείο Γυναικείου Ρόλου Φεστιβάλ Καννών»**  (**Prix d'interprétation féminine**) είναι το βραβείο που δίνεται στην καλύτερη γυναικεία ερμηνεία των διαγωνιζόμενων στο επίσημο τμήμα του Φεστιβάλ των Καννών ταινιών. Καθιερώθηκε το 1946 μαζί με το αντίστοιχο βραβείο ανδρικής ερμηνείας. Τα χρόνια από το 1979 ως το 1981 είχε καθιερωθεί και βραβείο β΄ γυναικείου ρόλου.
Το βραβείο δίνεται σε γυναικεία ερμηνεία είτε α΄ είτε β΄ γυναικείου ρόλου. 
right
Απο 2 φορές έχουν κερδίσε το βραβείο 4 ηθοποιοί: Η Βανέσα Ρεντγκρέιβ, η Ιζαμπέλ Υπέρ, η Έλεν Μίρεν και η Μπάρμπαρα Χέρσεϊ ενώ η Ιζαμπέλ Ατζανί είχε κερδίσει το βραβείο για την ερμηνεία της σε δυο ταίνιες της ίδιας χρονιάς.
## Νικήτριες

## Παραπομπές


## Εξωτερικοί σύνδεσμοι
* Η επίσημη ιστοσελίδα του Φεστιβάλ: http://www.festival-cannes.fr/en.html

Κατηγορία:Βραβεία κινηματογράφου
Κατηγορία:Φεστιβάλ κινηματογράφου Καννών
Κατηγορία:Κινηματογραφικά βραβεία στη Γαλλία
Κατηγορία:Ευρωπαϊκά κινηματογραφικά βραβεία
Mirror's Edge

Το ***Mirror's Edge*** είναι  βιντεοπαιχνίδι πρώτου προσώπου δράσης-περιπέτειας που αναπτύχθηκε από την EA DICE και δημοσιεύτηκε από την Electronic Arts. Το παιχνίδι είχε ανακοινωθεί στις 10 Ιουλίου του 2007, και κυκλοφόρησε για το Xbox 360 και το PlayStation 3, τον Νοέμβριο του 2008. Η έκδοση για τα Microsoft Windows κυκλοφόρησε στις 13 Ιανουαρίου του 2009. Το Mirror's Edge τροφοδοτείται από την Unreal Engine 3, με την προσθήκη από μια νέα λύση φωτισμού, που αναπτύχθηκε από την Illuminate Labs σε συνεργασία με την DICE.

Το *Mirror's Edge* διαδραματίζεται σε μια σχεδόν-φουτουριστική δυστοπική κοινωνία, στην οποία ένα δίκτυο από «δρομείς», μεταξύ των οποίων η πρωταγωνίστρια Faith, ενεργούν ως μεταφορείς για τη μετάδοση μηνυμάτων, ενώ αποφύγουν την κυβερνητική επιτήρηση. Το στυλ του τρισδιάστατου παιχνιδιού πλατφόρμας, είναι ο παίκτης να καθοδηγεί την Faith στις στέγες, κατά μήκος των τοίχων μέσω των φρεάτιον εξαερισμού, και άλλων εντός του αστικού περιβάλλοντος, με την προσπέραση των εμποδίων χρησιμοποιώντας κινήσεις εμπνευσμένες από το παρκούρ. Το παιχνίδι έχει στυλ με έντονα χρώματα και διαφέρει από τα περισσότερα προηγούμενα βιντεοπαιχνίδια πρώτου προσώπου που επιτρέπει μεγαλύτερη ελευθερία κινήσεων όσον αφορά το 3D περιβάλλον του. Αυτό επιτρέπει ένα ευρύτερο φάσμα των ενεργειών-όπως η ολίσθηση κάτω από τα εμπόδια, πτώση και το τρέξιμο στον τοίχο.

## Πλοκή
### Υπόβαθρο
Το *Mirror's Edge* λαμβάνει χώρα σε μια «ουτοπική» πόλη, όπου η ζωή είναι άνετη και η εγκληματικότητα σχεδόν ανύπαρκτη. Όμως η πόλη-κράτος της ευδαιμονίας είναι στην πραγματικότητα η υλοποίηση ενός αυταρχικού και ολοκληρωτικού στρατιωτικού καθεστώτος, το οποίο παρακολουθεί όλες τις επικοινωνίες, ελέγχει τα μέσα ενημέρωσης, κατασκοπεύει τους πολίτες και έχει πολιτικές που περιλαμβάνουν την πλήρη απαγόρευση του καπνίσματος και του αλκοόλ. Η πόλη δραστηριοποιείται επίσης δοκιμές ψεύδους και εκτελείται σε μια επίφαση δημοκρατίας. Δεκαοκτώ χρόνια πριν από τα γεγονότα του παιχνιδιού, είχαν ανοίξει πυρ σε διαμαρτυρία κατά τον κανόνα τους, σκοτώνοντας πολλούς αμάχους. Καθώς αρχίζει η ιστορία οι δημοτικές εκλογές πλησιάζουν και ένας νέος υποψήφιο, ο Robert Pope, αποτελεί πρόκληση τον νυν Δήμαρχο Κάλαχαν σε μια εξέδρα της απορρύθμισης.

## Σε άλλα μέσα
Τον Μάιο του 2016 η Endemol Shine North America ανακοίνωσε ότι παράγει μια τηλεοπτική εκπομπή που θα βασίζεται στο *Mirror's Edge*.

## Παραπομπές


## Εξωτερικοί σύνδεσμοι
* ''Mirror's Edge'' στο EA Games

Κατηγορία:Βιντεοπαιχνίδια του 2008
Κατηγορία:3D βιντεοπαιχνίδια πλατφόρμας
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια ανεπτυγμένα στη Σουηδία
Κατηγορία:Βιντεοπαιχνίδια με cel-shaded γραφικά
Κατηγορία:Δυστοπικά βιντεοπαιχνίδια
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια του Windows Phone
Κατηγορία:Βιντεοπαιχνίδια με PhysX
Κατηγορία:Βιντεοπαιχνίδια με Unreal Engine
Κατηγορία:Βιντεοπαιχνίδια της Electronic Arts
Κατηγορία:Βιντεοπαιχνίδια με παρκούρ
Κατηγορία:Νικητές Interactive Achievement Award
Κατηγορία:Προπαγάνδα στη μυθοπλασία
Λανς Στρολ

Ο **Λανς Στρολ** (αγγλικά: *Lance Stroll*, 29 Οκτωβρίου 1998) είναι Καναδός οδηγός αγώνων.

## Πρώτα χρόνια
Γεννήθηκε στο Μόντρεαλ της επαρχίας Κεμπέκ κι είναι γιος του γνωστού Καναδού μεγαλοεπιχειρηματία Λόρενς Στρολ και της Βελγίδας σχεδιάστριας μόδας Κλερ-Αν Καλέν. Αγωνίζεται κάτω απ' την Καναδική σημαία. Αναδείχθηκε Πρωταθλητής στην Ιταλική Φορμουλα 4 το 2014, στο Πρωτάθλημα Τογότα Ρέισινγκ το 2015 και στην Ευρωπαϊκή Φόρμουλα 3 το 2016. Το 2017 εντάχθηκε στη Φόρμουλα 1 για λογαριασμό της Γουίλιαμς.Το 2019 εντάχθηκε στην ομάδα της Racing Point Sport Pesa Formula 1 Team.

## Παραπομπές


## Εξωτερικοί σύνδεσμοι
* 

Κατηγορία:Καναδοί οδηγοί Φόρμουλα 1
Σελλά Παγκρατίου Αχαΐας

:*Για οικισμούς με ίδιο όνομα στην Αχαΐα, δείτε: [[Σελλά Αχαΐας]]*

Τα **Σελλά** είναι μικρός οικισμός της πρώην Επαρχίας Καλαβρύτων του Νομού Αχαΐας. Διοικητικά ανήκει στην Τοπική Κοινότητα Παγκρατίου της Δημοτικής Ενότητας Κλειτορίας του Δήμου Καλαβρύτων, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011.

## Τοποθεσία
Τα Σελλά απέχουν 9 χλμ. από την Κλειτορία, έδρα της Δημοτικής Ενότητας στην οποία ανήκουν. Είναι ορεινός οικισμός σε υψόμετρο 452 μέτρων και οι κάτοικοί του ασχολούνται κυρίως με την γεωργία και την κτηνοτροφία. Στην απογραφή του 2011 ο οικισμός βρέθηκε να έχει 16 κατοίκους.

## Διοικητική ιστορία
Τα Σελλά αναγνωρίστηκαν ως οικισμός το 1961 και προσαρτήθηκαν στην τότε Κοινότητα Παγκρατίου. Το 1998 με την εφαρμογή της διοικητικής  διαίρεσης του σχεδίου "Καποδίστριας" ο οικισμός εντάχθηκε στο Δήμο Λευκασίου ως τμήμα του Δημοτικού Διαμερίσματος Παγκρατίου. Από το 2011 βάσει της διοικητικής μεταρρύθμισης "Καλλικράτης" αποτελούν οικισμό της Τοπικής κοινότητας Παγκρατίου του διευρυμένου Δήμου Καλαβρύτων.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Σελλών Παγκρατίου Αχαΐας, eetaa.gr. Ανακτήθηκε: 16/04/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Λευκασίου
Κατηγορία:Δήμος Καλαβρύτων
Λυκουρία Αχαΐας

Η **Λυκούρια** είναι χωριό της πρώην επαρχίας Καλαβρύτων του Νομού Αχαΐας. Διοικητικά αποτελεί έδρα της ομώνυμης Τοπικής κοινότητας της Δημοτικής Ενότητας Κλειτορίας του "Καλλικρατικού" Δήμου Καλαβρύτων, στο νοτιοανατολικό όριο του νομού με τους Νομούς Κορινθίας και Αρκαδίας.

## Τοποθεσία - Λοιπά στοιχεία
Η **Λυκούρια** απέχει 14,5 χλμ. από την Κλειτορία, έδρα της Δημοτικής Ενότητας στην οποία ανήκει. Είναι ορεινό χωριό σε υψόμετρο 767 μέτρων και οι κάτοικοί του ασχολούνται κυρίως με την γεωργία και την κτηνοτροφία. Στην απογραφή του 2011 το χωριό βρέθηκε να έχει 430 κατοίκους.

Στην περιφέρειά της βρίσκονται οι περιώνυμες πηγές του ποταμού Λάδωνα, ο τόπος ιστορικού ενδιαφέροντος για την Ελληνική Επανάσταση Χελωνοσπηλιά, ενώ από το χωριό διέρχεται επίσης το Ευρωπαϊκό μονοπάτι μακράς απόστασης Ε4.
[μικρογραφία|Βοσκός από τη Λυκουρία Αχαΐας, που βόσκει το κοπάδι του κοντά στις πηγές του [Λάδωνας (ποταμός)|Λάδωνα]]

## Διοικητική ιστορία
Η Λυκούρια από το 1835 μέχρι το 1841 υπήρξε ο κύριος οικισμός του Δήμου Λυκουρίας, ενώ από το 1841 μέχρι το 1870 αποτέλεσε οικισμό του τότε Δήμου Κλειτορίας αφού ο Δήμος Λυκουρίας προσαρτήθηκε σε αυτόν. Στη συνέχεια ένα τμήμα του Δήμου Κλειτορίας αποσπάστηκε από αυτόν και αποτέλεσε τον τότε Δήμο Λευκασίου, με έδρα μέχρι το 1877 τη Λυκούρια και κατόπιν τον οικισμό Φίλια. Το 1912 με την κατάργηση των Δήμων η Λυκούρια ορίστηκε έδρα της ομώνυμης Κοινότητας. Το 1998 με την εφαρμογή της διοικητικής  διαίρεσης του σχεδίου "Καποδίστριας" ο οικισμός εντάχθηκε στο Δήμο Λευκασίου ως έδρα του ομώνυμου Δημοτικού Διαμερίσματος. Το 2011 βάσει της διοικητικής μεταρρύθμισης "Καλλικράτης" εντάχθηκε στον διευρυμένο Δήμο Καλαβρύτων αποτελώντας πλέον μια από τις Τοπικές κοινότητες που τον απαρτίζουν.

Στην Τοπική κοινότητα Λυκουρίας εκτός από τον ομώνυμο οικισμό υπάγονται επίσης οι μικροί οικισμοί Κερασιά και Σπηλιά.

## Η αρχαία Λυκούρια
Η αρχαία Λυκούρια ήταν κώμη της Αρκαδικής Αζανίας. Σύμφωνα με τον Παυσανία βρισκόταν σε απόσταση **50 σταδίων από τις πηγές του [[Λάδωνας|Λάδωνα]]** και αποτελούσε το όριο μεταξύ Κλείτορος και Φενεού . Η ακριβής θέση της αρχαίας κώμης δεν έχει εντοπιστεί αλλά εικάζεται ότι βρισκόταν στην ευρύτερη περιοχή του σημερινού χωριού.

## Προσωπικότητες
* Κωνσταντίνος Μακρής
* Μιλτιάδης Παπαϊωάννου

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κοινότητας Λυκουρίας, eetaa.gr. Ανακτήθηκε: 16/04/2017.
* Ε.Ε.Τ.Α.Α. - Διοικητικές μεταβολές Λυκουρίας Αχαΐας, eetaa.gr. Ανακτήθηκε: 16/04/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Λευκασίου
Κατηγορία:Δήμος Καλαβρύτων
Κατηγορία:Επαρχία Καλαβρύτων
Κατηγορία:Αρκαδική Αζανία
Κατηγορία:Πόλεις της αρχαίας Αρκαδίας
Νικόλαος Αμηράς

Ο **Νικόλαος Αμηράς** ήταν Έλληνας πολιτικός.

## Βιογραφικά στοιχεία
Υπήρξε δικηγόρος. Εξελέγη βουλευτής Αθηνών με το Κόμμα Φιλελευθέρων στις εκλογές του 1926 και στις γερουσιαστικές εκλογές του 1929 εξελέγη γερουσιαστής Αττικής Βοιωτίας για εννιαετή θητεία.

## Παραπομπές


Κατηγορία:Έλληνες γερουσιαστές
Κατηγορία:Βουλευτές Αθηνών
Κατηγορία:Βουλευτές εκλεγμένοι με το κόμμα των Φιλελευθέρων
Αριστοτέλης Αναγνωστόπουλος

Ο **Αριστοτέλης Αναγνωστόπουλος** (1857 - ;) ήταν αξιωματικός του στρατού και πολιτικός.

## Βιογραφικά στοιχεία

Καταγόταν από την Δωρίδα και ήταν υποστράτηγος ε.α. Εξελέγη βουλευτής Δωρίδος στις εκλογές του 1899 και επανεξελέγη βουλευτής Φθιώτιδος και Φωκίδος στις εκλογές του 1902, του 1905, του 1915 και του του 1923. Στις γερουσιαστικές εκλογές του 1929 εξελέγη γερουσιαστής Φθιώτιδος και Φωκίδος για εννιαετή θητεία.

## Παραπομπές


Κατηγορία:Βουλευτές Δωρίδας
Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές Φθιωτιδοφωκίδας
Κατηγορία:Έλληνες γερουσιαστές
Γεώργιος Φ. Ανδρεάδης

Ο **Γεώργιος Φ. Ανδρεάδης** (1878 - 1945) ήταν Έλληνας εφοπλιστής και πολιτικός.

## Βιογραφικά στοιχεία

Γεννήθηκε στον Βροντάδο Χίου και ήταν γιος του Χατζηφραγκούλη Ανδρεάδη, πλοιοκτήτη. Υπηρέτησε ως πλοίαρχος σε πλοία και εν συνεχεία δημιούργησε δικό του ιδιόκτητο στόλο. Την περίοδο 1925 - 1929 διετέλεσε μέλος του δ.σ. της Ένωσης Ελλήνων Εφοπλιστών.

Υπήρξε υποστηρικτής του Ελευθερίου Βενιζέλου, τον οποίο χρηματοδότησε κατά την περίοδο της κυβέρνησης της Θεσσαλονίκης. Στις εκλογές του 1923 εξελέγη βουλευτής Χίου και ενώ το 1929 εξελέγη αριστίνδην από την Βουλή και την Γερουσία γερουσιαστής, θέση στην οποία παρέμεινε μέχρι το 1935.

Ήταν παντρεμένος με την Πολυτίμη Κάκαρη και είχε αποκτήσει πέντε παιδιά μεταξύ των οποίων τον Στρατή Ανδρεάδη και την Κατίνα, σύζυγο Αντωνίου Παντελή Λαιμού.
 
## Παραπομπές


Κατηγορία:Έλληνες εφοπλιστές
Κατηγορία:Βουλευτές Χίου
Κατηγορία:Έλληνες γερουσιαστές
Γεώργιος Αλεξανδρόπουλος

Ο **Γεώργιος Αλεξανδρόπουλος** (1864 - ;) ήταν Έλληνας πολιτικός.

## Βιογραφικά στοιχεία

Είχε σπουδάσει νομικά στο Πανεπιστήμιο Αθηνών και ήταν δικηγόρος. Εξέλεγη βουλευτής Ευρυτανίας στις εκλογές του 1895 και επανεξελέγη σε αυτές του 1899. Στις εκλογές του 1910 επανεξελέγη βουλευτής Αιτωλίας και Ακαρνανίας όπως και σε αυτές του 1915, του 1920 και του 1926. Το 1932 εξελέγη γερουσιαστής, θέση στην οποία παρέμεινε μέχρι το 1935.

Στις 8 Μαΐου 1921 διορίστηκε υπουργός άνευ χαρτοφυλακίου στην κυβέρνηση Γούναρη.

## Παραπομπές


Κατηγορία:Έλληνες υπουργοί Άνευ Χαρτοφυλακίου
Κατηγορία:Βουλευτές Ευρυτανίας
Κατηγορία:Βουλευτές Αιτωλοακαρνανίας
Fraport

Η **Fraport Aktiengesellschaft** ή απλούστερα **Fraport AG** είναι ανώνυμη εταιρεία που δραστηριοποιείται στα εναέρια μέσα μεταφοράς και εδρεύει στη Φραγκφούρτη της Γερμανίας. Ιδρύθηκε το 1924 με την ονομασία *Südwestdeutsche Luftverkehrs AG*, ωστόσο είναι γνωστή παγκοσμίως ως *Fraport* από το 2001. Έχει υπό την κατοχή της το Διεθνές Αεροδρόμιο Φραγκφούρτης γι' αυτό φέρει και την ονομασία "Fraport & Frankfurt Airport". 

Σε πολλά αεροδρόμια της Ευρώπης αλλά και της Ασίας (όπως η Κίνα) κατέχει κάποιο ποσοστό μετοχών ή ακόμη και το 100%.

Η Fraport δραστηριοποιείται στην Ελλάδα από το 2015, όταν ιδρύθηκε η **Fraport Greece**, σε συνεργασία με τον Όμιλο Κοπελούζου. Τα κεντρικά γραφεία βρίσκονται στην Αθήνα και απασχολεί 100 άτομα. Μετά από διαγωνισμό απέκτησε από το Δημόσιο την διαχείρηση 14 αεροδρομίων για τα επόμενα 40 έτη. Από τις αρχές του 2017 ανέλαβε την λειτουργία των αεροδρομίων.

## Μετοχές

## Παραπομπές


## Εξωτερικοί σύνδεσμοι
* 

Κατηγορία:Φραγκφούρτη
Κατηγορία:Εταιρείες ιδρυθείσες το 1924
Κατηγορία:Επιχειρήσεις της Γερμανίας
Μικρονησιακές βουλευτικές εκλογές (2017)

**Βουλευτικές εκλογές** διεξήχθησαν στις Ομόσπονδες Πολιτείες της Μικρονησίας  στις 7 Μαρτίου 2017, μαζί με ένα δημοψήφισμα για να επιτραπεί η διπλή υπηκοότητα. Παρόλο που η προτεινόμενη συνταγματική τροποποίηση για να επιτραπεί η διπλή υπηκοότητα εγκρίθηκε από την πλειοψηφία των ψηφοφόρων, δεν συμπληρώθηκε το όριο του 75% των ψηφισάντων που ήταν υπέρ σε τουλάχιστον τρεις από τις τέσσερις πολιτείες.

## Εκλογικό σύστημα
Τα 14 μέλη του Κογκρέσου εκλέγονται με δύο μεθόδους, Τα δέκα εκλέγονται σε ενιαίες εκλογικές περιφέρειες με το πλειοψηφικό σύστημα για θητεία δύο ετών. Οι τέσσερις γερουσιαστές εκλέγονται από τη βάση σε καθεμιά από τις 4 πολιτείες, για τετραετή θητεία.

Μετά τις εκλογές, ο Πρόεδρος και ο Αντιπρόεδρος εξελέγησαν από το Κογκρέσο, με μόνο τους 4 γερουσιαστές να επιτρέπεται να είναι υποψήφιοι.

## Αποτελέσματα

### Κογκρέσο

### Δημοψήφισμα
Η συνταγματική τροπολογία που θα επιτρέπει τη διπλή υπηκοότητα πέρασε και στις 4 πολιτείες, αλλά μόνο με πσοοστό άνω του 75% των ψηφοφόρων στην πολιτεία Κοσράε.

## Αναφορές


Κατηγορία:Εκλογές στη Μικρονησία
Μικρονησια
Μικρονησια
Κωνσταντία της Καστίλης

Η **Κωνσταντία της Καστίλης** (*Constance de Castille*, 1136 - 4 Οκτωβρίου 1160) από τον Καστιλιανό Οίκο της Ιβρέας, βασίλισσα της Γαλλίας ως δεύτερη σύζυγος του Γάλλου βασιλιά Λουδοβίκου Ζ´ μετά την ακύρωση του γάμου του με την πρώτη σύζυγο του Ελεονώρα της Ακουιτανίας,   

## Βιογραφία
Ήταν κόρη του Αλφόνσου Ζ´ της Καστίλης & του Λεόν και της πρώτης συζύγου του Βερεγγάριας της Βαρκελώνης, αλλά η ακριβής ημερομηνία γέννησης της είναι άγνωστη.  Τα ακριβή αίτια διαζυγίου του συζύγου της ήταν οι διαμαρτυρίες της Ελεονώρας για τις υπερβολικά στενές σχέσεις του Λουδοβίκου με την εκκλησία και του Λουδοβίκου με την σειρά του επειδή η Ελεονώρα δεν του γεννούσε τον απαιτούμενο διάδοχο κάτι που ούτε η Κωνσταντία κατόρθωσε να το κάνει.
Η Κωνσταντία πέθανε απο τους πόνους στην γέννηση του δεύτερου παιδιού της Αδελαΐδας του Βεξίν (1160), ο σύζυγος της βασιλιάς Λουδοβίκος Ζ´ 5 βδομάδες αργότερα προχώρησε στον τρίτο του γάμο με την Αδέλα της Καμπανίας.

## Οικογένεια
Με τον σύζυγό της απέκτησε δυο κόρες :
* Μαργαρίτα 1158-1197, παντρεύτηκε πρώτα τον Ερρίκο διάδοχο της Αγγλίας και μετά τον Μπέλα Γ΄ της Ουγγαρίας.
* Άλυς 1160-π.1220, παντρεύτηκε τον Γουλιέλμο Δ΄ των Μεγιέμ κόμη του Ποντιέ.

### Πρόγονοι


## Παραπομπές


## Πηγές
* Constance Bouchard, Those of My Blood: Creating Noble Families in Medieval Francia, (University of Pennsylvania Press, 2001)
* Jim Bradbury, The Capetians, (MPG Books Ltd, 2007)
* W.L. Warren, King John, (University of California Press, 1978)

Κατηγορία:Βασίλισσες και Αυτοκράτειρες της Γαλλίας
Κατηγορία:Καστιλιανός Οίκος της Ιβρέας
Κατηγορία:Ινφάντας της Καστίλλης
Κατηγορία:Ινφάντας του Λεόν
Αντουάν Ζεντιέν

Ο **Aντουάν "κοκό" Ζεντιέν** (*[[γαλλικά]] : Antoine "Coco" Gentien*) ήταν Γάλλος αθλητής της αντισφαίρισης.

Συμμετείχε 17 φορές στο Ρολάν Γκαρός το 1925 - 1939 και στη συνέχεια το 1946-1951, και τέλος το 1953. Συμμετείχε εννέα φορές στο Γουίμπλεντον το 1923, στη συνέχεια  το 1927-1929 και το 1931-1935. Ήταν νικητής στο απλό αντρών στο πρωτάθλημα αντισφαίρισης του Παρισίου το 1923 και το 1926, νικητής σε μικρότερα τουρνουά όπως της της Πουρβίλ το 1925, Μπιαρίτς το 1925, της Ντωβίλ το 1930, της Διέππης το 1930, της Ζυρίχης το 1933, στο "Γκάλια" των Καννών το 1935, και στο  "Κάριτον"  των Καννών το 1934 και 1935.

Στο Πρωτάθλημα αντισφαίρισης Ανατολικής Μεσογείου στο διπλό αντρών ήταν πρώτος το 1933, 1934 και το 1935 με συμπαίκτη τον Ρολάν Ζουρνύ. Ενώ στο διπλό μεικτό ήταν πρώτος το 1934 και το 1935 με συμπαίκτρια την Ιταλίδα Λουτσία Βαλέριο και δεύτερος το 1933 με συμπαίκτρια την Ιουλία Βλαστού.

Το 1953 δημοσίευσε τα απομνημονεύματά του με τις περιπέτειες του σαν παίκτης της αντισφαίρισης.

## Παραπομπές


Κατηγορία:Γάλλοι αθλητές της αντισφαίρισης
Έλεν Χαλ Γιάκομπς

Η **Έλεν Χαλ Γιάκομπς** (*[[αγγλικά]] : Helen Hull Jacobs*) (Γκλόμπε, Αριζόνα 6 Αυγούστου 1908 - Ίστ Χάμπτον, Νέα Υόρκη 2 Ιουνίου 1997) ήταν από τις κορυφαίες αμερικανίδες αθλήτριες της αντισφαίρισης με 9 κατακτήσεις τουρνουά Γκράν Σλαμ και νούμερο ένα στον κόσμο. 

## Βιογραφία
Μεγάλωσε στο Μπέρκλεϊ, στην Καλιφόρνια, εκεί έμαθε και την αντισφαίριση στον τοπικό σύλλογο "Berkeley Tennis Club", στην ίδια πόλη πήρε και το πτυχίο της από το τοπικό "Πανεπιστήμιο της Καλιφόρνια".

Κατά τον Β΄παγκόσμιο πόλεμο υπηρέτησε στο Ναυτικό των ΗΠΑ σαν διοικητής του γραφείου της, μία από τις μόλις πέντε γυναίκες που είχαν αποκτήσει βαθμό στο Πολεμικό Ναυτικό.

Στην προσωπική της ζωή ήταν σε μια σχέση για εννέα χρόνια με την Ενριέτα Μπίγχαμ. Σύντροφός στη μετέπειτα ζωή της ήταν η Βιρτζίνια Gurnee. Πέθανε από καρδιακή ανεπάρκεια στο Ίστ Χάμπτον της Νέας Υόρκης στις 2 Ιουνίου, 1997

## Καριέρα
Κατετάγη στην πρώτη δεκάδα του κόσμου από το 1928 έως το 1939 (δεν υπάρχουν βαθμολογίες από το 1940 έως το 1945), φθάνοντας στην πρώτη θέση το 1936. Με εξαίρεση το 1930 και το 1938, είχε συμπεριληφθεί στο τέλος του έτους στην πρώτη δεκάδα κατάταξης από την Ένωση Τένις Ηνωμένων Πολιτειών από το 1927 έως το 1941. Ήταν η κορυφαία παίκτρια των ΗΠΑ από το 1932 έως το 1935.

Ήταν μέλος της εθνικής ομάδας των ΗΠΑ στο κύπελλο Γουίγκχαμ από το 1927 συνεχώς έως το 1937 και το 1939 με ρεκόρ 19 νίκες και 11 ήττες. Νικήτρια σε ομαδικό επίπεδο του κυπέλλου τις χρονιές 1927, 1929, 1931, 1932, 1933, 1934, 1935, 1936, 1937, και 1939.

Στο Αμερικάνικο Όπεν και στο μονό ήταν πρώτη το 1932, 1933, 1934 και το 1935 και δεύτερη το 1928 1936, 1939 και το 1940. Στο διπλό γυναικών ήταν πρώτη το 1932, 1934 και το 1935, και δεύτερη το 1931 και το 1936. Στο διπλό μεικτό ήταν 1934 και δεύτερη το 1932. Στο Ρολάν Γκαρός ήταν δεύτερη στο μονό το 1930 και το 1934, και στο  διπλό δεύτερη το 1934. Στο Γουίμπλεντον και στο μονό ήταν πρώτη το 1936 και δεύτερη το 1929 το 1932, 1934, 1935 και το 1938, στο διπλό ήταν δεύτερη το 1932, 1936 και το 1939.

Στο Πρωτάθλημα αντισφαίρισης Ανατολικής Μεσογείου και το 1937 ήταν δεύτερη στο μονό γυναικών, δεύτερη και στο διπλό γυναικών με συμπαίκτρια την Μαρί Λουίζ Χορν. Έχει επίσης κατακτήσει το διεθνές πρωτάθλημα της Ρώμης, το τουρνουά του Μπέρκλεϊ κι άλλα.

## Διακρίσεις και βραβεία
Το 1933 αναδείχτηκε γυναίκα αθλητής της χρονιάς από το Ασοσιέιτεντ Πρες. Έγινε μέλος του Διεθνούς τένις χαλ οφ φέιμ (Tennis Hall of Fame) το 1962. Το 2015 έγινε μέλος του Εθνικού "σπορ χαλ οφ φέιμ" γκέι και λεσβιών.

## Συγγραφικό έργο
Ήταν συγγραφέας βιβλίων σχετικά με την αντισφαίριση.
* *Modern Tennis * (1933)
* *Improve Your Tennis* (1936) 
* *Beyond the game: an autobiography* (1936)
* *Storm Against the Wind* (1944) 
* *Gallery of Champions* (1949)

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες αθλήτριες της αντισφαίρισης
Κατηγορία:Αμερικανοί συγγραφείς
Παναγιώτης Αυγουστίδης

Ο **Παναγιώτης Αυγουστίδης** (1873 ή 1896 - 1948) του Η., ήταν Έλληνας πολιτικός και έμπορος. Υπηρέτησε ως βουλευτής Θεσσαλονίκης από το 1927 ως το 1928 και ως γερουσιαστής από το 1929 ως το 1935.

## Βιογραφικά στοιχεία
Γεννήθηκε το 1873 (σύμφωνα με το Μητρώο της Βουλής), ενώ ήταν 52 ετών (γεννηθείς το 1896) όταν πέθανε, σύμφωνα με το αγγελτήριο κηδείας του.

Εξελέγη βουλευτής Θεσσαλονίκης σε αναπληρωματικές εκλογές το 1927  ενώ το 1929 εξελέγη γερουσιαστής για τριετή θητεία, η οποία ανανεώθηκε παραμένοντας έτσι μέχρι το 1935.

Απεβίωσε στη Θεσσαλονίκη στις 11 Φεβρουαρίου 1948 και κηδεύτηκε την επομένη από τον ιερό ναό της Αγίας Σοφίας. Ήταν παντρεμένος με την Κλειώ Π. Αυγουστίδου.

## Παραπομπές


Κατηγορία:Βουλευτές Θεσσαλονίκης
Κατηγορία:Έλληνες γερουσιαστές
Κατηγορία:Βουλευτές εκλεγμένοι με το κόμμα των Φιλελευθέρων
Σταμάτιος Βακράτσας

Ο **Σταμάτιος Βακράτσας** (1869 - ;) ήταν Έλληνας πολιτικός, ιατρός και λόγιος.

## Βιογραφικά στοιχεία

Στις εκλογές του 1912 εξελέγη βουλευτής Ευβοίας ενώ στις εκλογές του 1923 βουλευτής Σκοπέλου. Το 1929 εξελέγη, αντί του αποβιώσαντος Μιχαήλ Στεφανίδη, γερουσιαστής Ευβοίας για εννιαετή θητεία.

Ήταν παντρεμένος με την Αγγελική Ρεμπάκη.

## Παραπομπές


Κατηγορία:Έλληνες γερουσιαστές
Κατηγορία:Βουλευτές Σκοπέλου
Κατηγορία:Βουλευτές Ευβοίας
Θεόδωρος Αρζόγλου

Ο **Θεόδωρος Αρζόγλου** (1862 - ;) ήταν Έλληνας πολιτικός κα έμπορος.

## Βιογραφικά στοιχεία

Είχε εκλεγεί βουλευτής Σαμψούντας στην οθωμανική βουλή του 1913 και το 1931 εξελέγη γερουσιαστής Θεσσαλονίκης, θέση στην οποία παρέμεινε μέχρι το 1932.

Διετέλεσε πρώτος πρόεδρος του Συνδέσμου Ελληνοτουρκικής ΦΙλίας.

## Παραπομπές


Κατηγορία:Έλληνες γερουσιαστές
Λεωνίδας Βογιατζίδης

Ο **Λεωνίδας Βογιατζίδης** (1881 - 4 Νοεμβρίου 1934) ήταν Έλληνας εφοπλιστής και πολιτικός.

## Βιογραφικά στοιχεία

Γεννήθηκε στην Άνδρο και ήταν γιος του Θρασύβουλου Βογιατζίδη. Ήταν εφοπλιστής και στις γερουσιαστικές εκλογές 1929 εξελέγη γερουσιαστής Κυκλάδων με εξαετή θητεία.

Υπήρξε μέλος του διοικητικού συμβουλίου της Ένωσης Ελλήνων Εφοπλιστών για έντεκα θητείες.

Απεβίωσε στις 4 Νοεμβρίου 1934 εν ενεργεία γερουσιαστής.

## Παραπομπές


## Εξωτερικοί σύνδεσμοι
*Λεωνίδας Βογιατζίδης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες γερουσιαστές
Κατηγορία:Έλληνες εφοπλιστές
Γεώργιος Βηλαράς

Ο **Γεώργιος Βηλαράς** (1883 - 5 Απριλίου 1967) ήταν Έλληνας πολιτικός και ιατρός.

## Βιογραφικά στοιχεία

Ήταν συγγενής του Γιάνη Βηλαρά. Εξελέγη βουλευτής Ιωαννίνων στις εκλογές του 1920 με το Κόμμα Φιλελευθέρων αλλά απέτυχε να επανεκλεγεί στις εκλογές του 1926. Στις γερουσιαστικές εκλογές του 1929 εξελέγη γερουσιαστής για εξαετή θητεία.

Πέθανε στις 5 Απριλίου 1967.

## Παραπομπές


Κατηγορία:Έλληνες γερουσιαστές
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Ιωαννίνων
Δονάτος Δημουλίτσας

Ο **Δονάτος Δημουλίτσας** (1862 - 1937) ήταν Έλληνας βιομήχανος και πολιτικός.

## Βιογραφικά στοιχεία

Γεννήθηκε στην Κέρκυρα και καταγόταν από παλιά οικογένεια του νησιού με καταγωγή το Σούλι. Ήταν κτηματίας καθώς και ιδιοκτήτης βιομήχανιας παραφίνης και πάγου. Στις γερουσιαστικές εκλογές του 1929 εξελέγη γερουσιαστής Κέρκυρας με το Προοδευτικό κόμμα για εξαετή θητεία.

Απεβίωσε το 1937 και με την διαθήκη του κληροδότησε σημαντικό χρηματικό ποσό προς τον Δήμο Κέρκυρας.

## Παραπομπές


## Εξωτερικοί σύνδεσμοι
*Δονάτος Δημουλίτσας στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες γερουσιαστές
Ιωάννης Κομνηνός (γιος Ανδρόνικου)

Ο **Ιωάννης Κομνηνός** (1128 - Σεπτέμβριος 1176) ήταν γιος του Ανδρόνικου, που ήταν γιος του Βυζαντινού αυτοκράτορα Ιωάννη Β'. Κατείχε τον τίτλο του πρωτοβεστιαρίου και ήταν δούκας της Κύπρου.
## Βιογραφία
Μητέρα του ήταν η Ειρήνη Αινειάδισσα. Του είχε απονεμηθεί ο τίτλος του *πρωτοβεστιαρίου* από το 1148. Το 1155 διορίστηκε δούκας (στρατιωτικός διοικητής) της Κύπρου, θέση που κράτησε ώσπου απεβίωσε.

Το 1156 ο Ραϋνάλδος του Σατιγιόν και ο Θόρος Β΄ της Αρμενίας επιτέθηκαν στην Κύπρο, λεηλατώντας τη νήσο. Φράγκοι και Αρμένιοι πηγαινοερχόταν επάνω - κάτω στο νησί, λεηλατώντας κάθε κτήριο: εκκλησίες, μονές, καταστήματα, οικίες ιδιωτών. Ο Ιωάννης Κομνηνός επιτέθηκε, αλλά αιχμαλωτίστηκε. Οι καλλιέργειες κάηκαν και τα κοπάδια συνελήφθηκαν και μαζί με τον πληθυσμό οδηγήθηκαν στην ακτή. Η λεηλασία κράτησε τρεις εβδομάδες, ώσπου φάνηκε ο αυτοκρατορικός στόλος στον ορίζοντα. Ο Ραϋνάλδος διέταξε να φορτώσουν τη λεία στα πλοία. Κάθε Κύπριος αναγκάστηκε να πληρώσει λύτρα για την απελευθέρωσή του. Αφού απέπελευσαν, επέστρεψαν στην Αντιόχεια μαζί με τον Ιωάννη, ο οποίος και αυτός μάλλον εξαγοράστηκε και ελευθερώθηκε.

Στις 17 Σεπτεμβρίου 1176 έλαβε μέρος στη μάχη στο Μυριοκέφαλο ακολουθώντας τον θείο του Μανουήλ Α΄ Αυτοκράτορα των Ρωμαίων. Απεβίωσε λίγο μετά την καταστρεπτική μάχη.

## Οικογένεια
Το 1146 νυμφεύτηκε τη Μαρία Ταρωνίτισσα, ίσως κόρη του *σεβαστού* Ιωάννη Ταρωνίτη και είχε τέκνα:
* Μαρία π. 1154 - 1208/1217, παντρεύτηκε πρώτα τον Αμωρί Α΄ της Ιερουσαλήμ και έπειτα τον Μπαλιάν των Ιμπελέν κύριο του Ναμπλούς.
* Αλέξιος απεβ. 1187, στασίασε εναντίον του Ανδρόνικου Α΄ Κομνηνού Αυτοκράτορα των Ρωμαίων, αλλά αιχμαλωτίστηκε, τυφλώθηκε και φυλακίστηκε. Απεβίωσε άγαμος.
* (μάλλον) Θεοδώρα, παντρεύτηκε πρώτα τον Βοϊμόνδο Γ΄ Πουατιέ, πρίγκιπα της Αντιόχειας και μετά τον Γκωτιέ ντε Μπεθούν, κύριο του Μπεσάν.

## Αναφορές


Κατηγορία:Βυζαντινοί του 12ου αιώνα
Κατηγορία:Βυζαντινοί νεκροί σε μάχη
Κατηγορία:Βυζαντινοί δούκες
Κατηγορία:Δυναστεία των Δουκών
Βάλτος Αχαΐας

Ο **Βάλτος** είναι μικρός οικισμός της πρώην Επαρχίας Καλαβρύτων του Νομού Αχαΐας. Διοικητικά ανήκει στην Τοπική κοινότητα Κλειτορίας της Δημοτικής Ενότητας Κλειτορίας του Δήμου Καλαβρύτων, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011.

## Τοποθεσία - Πληθυσμός
Ο Βάλτος απέχει 12,6 χλμ. από την Κλειτορία, έδρα της Δημοτικής Ενότητας στην οποία ανήκει. Είναι ορεινός οικισμός χτισμένος στους πρόποδες του Χελμού σε υψόμετρο 915 μέτρων. Στην απογραφή του 2011 ο οικισμός δεν βρέθηκε να έχει μόνιμους κατοίκους.

Η δημογραφική εξέλιξη του οικισμού μετά τον Β' Παγκόσμιο Πόλεμο είναι η εξής:

## Διοικητική ιστορία
Ο Βάλτος αναγνωρίστηκε για πρώτη φορά ως οικισμός το 1879 αλλά λίγα χρόνια αργότερα καταργήθηκε. Αναγνωρίστηκε εκ νέου ως οικισμός το 1940 και προσαρτήθηκε στην τότε Κοινότητα Κάτω Κλειτορίας. Το 1998 με την εφαρμογή της διοικητικής διαίρεσης του σχεδίου "Καποδίστριας" ο οικισμός εντάχθηκε στο Δήμο Λευκασίου ως τμήμα του Δημοτικού Διαμερίσματος Κλειτορίας. Από το 2011 βάσει της διοικητικής μεταρρύθμισης "Καλλικράτης" αποτελεί οικισμό της Τοπικής κοινότητας Κλειτορίας του διευρυμένου Δήμου Καλαβρύτων.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
*Βάλτος . Ιστοσελίδα www.valtos.gr. Ανακτήθηκε: 10/07/2018.
*Ε.Ε.Τ.Α.Α. - Διοικητικές μεταβολές Βάλτου Αχαΐας. eetaa.gr. Ανακτήθηκε: 17/04/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Λευκασίου
Κατηγορία:Δήμος Καλαβρύτων
Σκάμανδρος ο Αλεξανδρινός

Ο **Σκάμανδρος ο Αλεξανδρινός** (1ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Αλεξάνδρεια της Τρωάδας, ο οποίος υπήρξε νικητής στο αγώνισμα του σταδίου κατά τους 186ους (36 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες από την Αιολίδα
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (1ος αιώνας π.Χ.)
Απολλόδωρος ο Σάμιος

Ο **Απολλόδωρος ο Σάμιος** (γιος του Μνασέα, 2ος αιώνας π.Χ.) ήταν αρχαίος Έλληνας αθλητής με καταγωγή από τη Σάμο, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 157ους ολυμπιακούς αγώνες της αρχαιότητας (152 π.Χ.).

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου παίδων
Κατηγορία:Αρχαίοι Σάμιοι ολυμπιονίκες
Κατηγορία:Αρχαίοι ολυμπιονίκες (2ος αιώνας π.Χ.)
Διονυσόδωρος ο Ταραντίνος

Ο **Διονυσόδωρος ο Ταραντίνος** (4ος αιώνας π.Χ.) ήταν αρχαίος Έλληνας ολυμπιονίκης με καταγωγή από τον Τάραντα της Μεγάλης Ελλάδας ο οποίος στέφθηκε νικητής στο αγώνισμα του σταδίου κατά τους 100ους (380 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι Ταραντίνοι ολυμπιονίκες
Κατηγορία:Αρχαίοι ολυμπιονίκες (4ος αιώνας π.Χ.)
Ξενοκλής ο Αρκάς

Ο **Ξενοκλής ο Αρκάς** (γιος του Ευθύφρονα, 4ος αιώνας π.Χ.) ήταν αρχαίος Έλληνας ολυμπιονίκης από το Μαίναλο της Αρκαδίας, ο οποίος στέφθηκε νικητής στο άθλημα της πάλης παίδων στους 102ους (372 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία αναφέρεται από τον Παυσανία πως ήταν έργο του γλύπτη Πολύκλειτου του Νεότερου.

## Παραπομπές


Ξενοκλης
Ξενοκλης
Κατηγορία:Αρχαίοι ολυμπιονίκες της πάλης παίδων
Κατηγορία:Αρχαίοι ολυμπιονίκες (4ος αιώνας π.Χ.)
Μυστικός Αρμενικός Στρατός για την απελευθέρωση της Αρμενίας

Ο **Μυστικός Αρμενικός Στρατός για την απελευθέρωση της Αρμενίας** (**ASALA**) (, *Hayasdani Azadakrut'ean Hay Kaghtni Panag, HAHKP*) ήταν Αρμενική μαχητική οργάνωση που λειτουργούσε από το 1975 μέχρι τις αρχές της δεκαετίας του 1990. Είχε χαρακτηριστεί ως τρομοκρατική οργάνωση από ορισμένες πηγές, και ως ανταρτών και ένοπλη οργάνωση από άλλες. Ο ASALA έχει αναφερθεί ως τρομοκρατική οργάνωση από τις Ηνωμένες Πολιτείες στη δεκαετία του 1980. Οι επιθέσεις και δολοφονίες του ASALA είχαν ως αποτέλεσμα το θάνατο 46 ανθρώπων και 299 τραυματίες.

Η δεδηλωμένη πρόθεση του ASALA ήταν "να αναγκάσει την τουρκική κυβέρνηση να αναγνωρίσει δημοσίως την ευθύνη της για τη γενοκτονία των Αρμενίων το 1915, να πληρώσει αποζημιώσεις, και να παραχωρήσει έδαφος για μια αρμενική πατρίδα." Ο κύριος στόχος του ASALA ήταν να αποκαταστήσει το μεγαλύτερο μέρος από την ιστορική Αρμενία, που περιελάμβανε την ανατολική Τουρκία αλλά όχι και τη Σοβιετική Αρμενία. Το έδαφος που θα είχε παραχωρηθεί θα ήταν τον μεγαλύτερο κομμάτι από την περιοχή που υποσχέθηκε στους Αρμένιους στην μη επικυρωμένη Συνθήκη των Σεβρών το 1920 από τον πρόεδρο των ΗΠΑ Γούντροου Ουίλσον.

Η ομάδα έλαβε σημαντική μυστική υποστήριξη από κάποιους Αρμένιους στην Ευρώπη, τον Λίβανο και στις Ηνωμένες Πολιτείες. Υποφέροντας από εσωτερικά σχίσματα, η ομάδα ήταν σχετικά ανενεργή στη δεκαετία του 1990, αν και το 1991 ανέλαβε την ευθύνη για μια αποτυχημένη επίθεση στον Τούρκο πρέσβη στην Ουγγαρία. Από τότε, η οργάνωση δεν έχει συμμετάσχει σε άλλη μαχητική δραστηριότητα.

## Παραπομπές


## Εξωτερικοί σύνδεσμοι
* 

Κατηγορία:Οργανώσεις ανταρτών
Κατηγορία:Ακροαριστερά
Κατηγορία:Αντιτουρκισμός
Κατηγορία:Γενοκτονία των Αρμενίων
Ερμογένης ο Περγαμηνός

Ο **Ερμογένης ο Περγαμηνός** (1ος αιώνας μ.Χ.) ήταν αρχαίος Έλληνας αθλητής με καταγωγή από την Πέργαμο, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο *[[Παντοδαπή ιστορία]]* πως στέφθηκε ολυμπιονίκης στο αγώνισμα του σταδίου κατά τους 202ους (29 μ.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι Περγαμηνοί ολυμπιονίκες
Κατηγορία:Αρχαίοι ολυμπιονίκες (1ος αιώνας)
Απολλώνιος του Αρχέστρατου

Ο **Απολλώνιος του Αρχέστρατου** (1ος αιώνας μ.Χ.), γνωστός και ως *Φιλοκαῖσαρ*, ήταν αρχαίος Έλληνας ολυμπιονίκης από άγνωστη πόλη και σε άγνωστο αγώνισμα ή αγωνίσματα. Εκτός από το όνομα του πατέρα του και τον προσδιορισμό του, είναι γνωστό πως στέφθηκε 3 φορές ολυμπιονίκης κατά τους 204ους (37 μ.Χ.), 205ους (41 μ.Χ.) και 206ους (45 μ.Χ.) και υπήρξε επίσης περιοδονίκης με παράλληλες νίκες στα Πύθια, Νέμεα, και Ίσθμια. Οι διαθέσιμες πληροφορίες για τον Απολλώνιο προέρχονται από επιγραφικά στοιχεία.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Πυθιονίκες
Κατηγορία:Περιοδονίκες
Κατηγορία:Αρχαίοι ολυμπιονίκες ανά αγώνισμα
Κατηγορία:Αρχαίοι ολυμπιονίκες ανά περιοχή
Κατηγορία:Αρχαίοι ολυμπιονίκες (1ος αιώνας)
Αυτονομία του Αλάς

Η **Αυτονομία του Αλάς** (καζακικά: Алаш автономиясы, στο λατινικό αλφάβητο: *Alaş awtonomïyası*, ρωσικά: Алашская автономия, στο λατινικό αλφάβητο: *Alašskaya avtonomiya*) ήταν Καζακικό κράτος που υπήρξε από τις 13 Δεκεμβρίου 1917 έως τις 26 Αυγούστου 1920. Καταλάμβανε το έδαφος της σημερινής Δημοκρατίας του Καζακστάν. Η πρωτεύουσα ήταν το Σεμέι, τότε γνωστό ως *Αλάς-καλά*. 

Ο Βασίλε Μπαλαμπάνοφ διορίστηκε κυβερνήτης και διαχειριστής του Καζακστάν (τότε γνωστό ως Ρωσικό Τουρκεστάν) το 1905 και έμεινε στην θέση αυτή μέχρι το 1920. Έφυγε από τον Ρωσικό Κόκκινο Στρατό, πηγαίνοντας στην Κίνα. Εκείνη την εποχή, η Κίνα τον θεωρούσε ως τον νόμιμο κυβερνήτη του Καζακστάν. 

Η Αυτονομία του Αλάς του 1917 υπήρξε μόνο κατ'όνομα. Το Καζακστάν ελεγχόταν από τον αντικομμουνιστικό Λευκό Στρατό και τον διορισμένο διαχειριστή, μέχρι το 1920, όταν κατελήφθη από τον Κόκκινο Στρατό. 

Η Αυτονομία του Αλάς ανακηρύχθηκε τον Δεκέμβριο του 1917. Οι ηγέτες του Αλάς ίδρυσαν το Αλάς Ορντά, μία καζακική κυβέρνηση η οποία ευθυγραμμίστηκε με το Λευκό Στρατό και πολέμησαν εναντίον των Μπολσεβίκων. Η πρώτη νομοθεσία της κυβέρνησης Αλάς, στις 11 με 24 Ιουνίου 1918, είναι η ακόλουθη: «Συμφωνήθηκε να ακυρωθούν όλα τα διατάγματα που εκδόθηκαν από τις Σοβιετικές αρχές στην επικράτεια του αυτόνομου Αλάς». Επίσης, ο πρόεδρος ήταν ο Αλιχάν Μποκεϊχάνοφ, ενώ τα μέλη ήταν ο Μουχαμεντζάν Τινισπάγιεφ Τινισπάγιεβιτς και ο Γκαμπάσοφ. Το 1919, όταν οι Λευκές Δυνάμεις έχαναν, η κυβέρνηση της Αυτονομίας του Αλάς άρχισε τις διαπραγματεύσεις με τους Μπολσεβίκους. Την περίοδο 1919-20 οι Μπολσεβίκοι κέρδισαν τις Λευκές Ρωσικές δυνάμεις στην περιοχή και κατέλαβαν το Καζακστάν. Στις 26 Αυγούστου του 1920, η Σοβιετική κυβέρνηση κατήργησε την Αυτονομία του Αλάς, και ίδρυσε την Κιργιζική Αυτόνομη Σοβιετική Σοσιαλιστική Δημοκρατία, ενώ μετονομάστηκε ως Καζακική Αυτόνομη Σοβιετική Σοσιαλιστική Δημοκρατία το 1925 και το 1936 ως Καζακική Σοβιετική Σοσιαλιστική Δημοκρατία. 

## Δείτε επίσης
* Κόμμα Αλάς
* Ορεινή Δημοκρατία του Βόρειου Καυκάσου
* Αυτονομία του Τουρκεστάν
* Αυτόνομη Σοβιετική Σοσιαλιστική Δημοκρατία του Τουρκεστάν
* Καζακική Αυτόνομη Σοβιετική Δημοκρατία

## Αναφορές
* Peimani, Hooman. *Conflict and Security in Central Asia and the Caucasus*. Santa Barbara: ABC-CLIO, 2009, σελίδα 124
* Galick, David. *Responding to the Dual Threat to Kazakhness: The Rise of Alash Orda and its Uniquely Kazakh Path*, Vestnik: The Journal of Russian and Asian Studies (29 Μαρτίου 2014)

## Εξωτερικοί σύνδεσμοι
* 

Κατηγορία:Πρώην κράτη της Κεντρικής Ασίας
Κατηγορία:Πρώην δημοκρατίες
Κατηγορία:Ιστορία του Καζακστάν
Κατηγορία:Καζακστάν γεωγραφία-επέκταση
Αλίκη της Γαλλίας (1150-1197)

H **Αλίκη της Γαλλίας** (1150  - 1197), κόμισσα και αντιβασίλισσα του Μπλουά (1190 - 1197) την εποχή απουσίας του συζύγου της και την εποχή που ο γιος της ήταν ανήλικος ήταν δεύτερη κόρη του βασιλιά της Γαλλίας Λουδοβίκου Ζ´ και της πρώτης συζύγου του Ελεονώρας της Ακουιτανίας, το όνομα Αλίκη το πήρε από την θεία της Πετρονίλλα της Ακουιτανίας που λεγόταν επίσης Αλίκη. Η γέννηση της Αλίκης σαν κόρη την εποχή που ο πατέρας της ήθελε οπωσδήποτε γιο για να αποκτήσει διάδοχο στάθηκε αιτία για την διάλυση του γάμου των γονέων της (1152) οι οποίοι δεν τα είχαν πάει ποτέ καλά μεταξύ τους τα προηγούμενα 15 χρόνια που ήταν παντρεμένοι. Η μητέρα της ξαναπαντρεύτηκε μόλις 8 βδομάδες αργότερα με τον Ερρίκο του Ανζού ο οποίος θα κληρονομήσει από την μητέρα του το βασίλειο της Αγγλίας ως Ερρίκος Β΄ και ο πατέρας της την Κωνσταντία της Καστίλης που δεν θα του δώσει ούτε εκείνη τον διάδοχο, θα τον αποκτήσει τελικά αργότερα με την τρίτη σύζυγο του Αδέλα της Καμπανίας.
Η Αλίκη παντρεύτηκε τον Θεοβάλδο Ε΄, κόμη του Μπλουά (1164) ο οποίος είχε προηγουμένως προσπαθήσει να παραπλανήσει την μητέρα της να τον παντρευτεί,  η μεγαλύτερη αδελφή της Μαρία της Γαλλίας παντρεύτηκε τον αδελφό του Θεοβάλδου Ερρίκο Α΄ της Καμπανίας, διετέλεσε αντιβασίλισσα του Μπλουά σε πολλές περιπτώσεις όταν απουσίαζε ο σύζυγος της και σαν κηδεμόνας του ανήλικου γιου τους Λουδοβίκου μετά τον θάνατο του συζύγου της (1191).

## Οικογένεια
Με τον σύζυγο της Θεοβάλδο Ε΄, κόμη του Μπλουά παιδιά της ήταν :
* Θεοβάλδος (πέθανε το 1182)
* Λουδοβίκος του Μπλουά
* Ερρίκος (πέθανε το 1182)
* Φίλιππος (πέθανε το 1202)
* Μαργαρίτα του Μπλουά, παντρεύτηκε τον Όθωνα Α΄ της Βουργουνδίας 
* Ισαβέλλα (πέθανε 1248). Ο ανιψιός της Θεοβάλδος ΣΤ΄ του Μπλουά της άφησε τη Σαρτρ
* Αλίκη, ηγουμένη στο Φοντεβρώ
* Αλίκη (πέθανε το 1198)

## Πρόγονοι


## Παραπομπές
 		


## Πηγές
*Meade, Marion. Eleanor of Aquitaine, 1991
*Wheeler, Bonnie, and Parsons, John Carmi, eds. Eleanor of Aquitaine: Lord and Lady, 2002

Κατηγορία:Οίκος των Καπετιδών